Túrakód: G-R\_11-sz / Táv.: 15,4 km / Frissítve: 2021-01-30

Túranév: Gyalog rövidtáv 11-szakasz

Leírás:

Teljesítménytúránk 2 résztávból áll.   
Teljesítése 2 ellenőrzőpont-igazolást igényel.

Rajt: Bökényi duzzasztó / 018QR / N46 45.412 E20 11.989.

A túra kezdőpontja, a rajt-ellenőrzőpont közelében található buszmegálló. Az első résztávon még nincs időmérés.

*(Ha más közlekedési eszközzel jutsz ide, ezt a résztávot nem kötelező bejárni.)*

Cél: Rajt-Cél *(Dózsa-ház)* / 001QR / N46 39.154 E20 15.191.

***1. résztáv:*** */Buszmegálló: Zalota, Tanyacsoport - Bökényi duzzasztó /*

A buszmegállóból a töltés felé, északnyugatra *(ÉNY)* induljunk. A gáton balra *(DDNY)* forduljunk és haladjunk a gátőrházig. Itt találjuk a Bökényi duzzasztót mely az első hazai létesítésű vasbeton vízépítési műtárgy. A pontot még a kőhajó elérése előtt, az ártéri oldal első tölgyfáján találjuk *(QR018)*.

***2. résztáv:*** */Bökényi duzzasztó - Rajt-Cél (Dózsa-ház)/*

Az utolsó szakaszon a töltés lesz a fő iránymutatónk. Eleinte ez a Körös-gát, később a Tisza gátja, habár nehéz érzékelni a találkozásukat. Közben elhaladunk Magyartés házai, valamint a Kurca felső vége és vízkormányzás műtárgyai mellett. Közeledve a célhoz keresztezzük a 147-es számú vasútvonalat és a 451-es főutat, mely a nagy forgalom miatt alapos körültekintést igényel! Odébb, az égbeszökő kéménynél a Szentesi Szivattyútelep látható, mely még őrzi eredeti gőzhajtású berendezéseit. A rámpát elérve a kerékpárút vezet be bennünket a kiindulási pontunkhoz, mely a célpont is egyben *(001QR)*.

Ne felejtsük el, most is kezelnünk kell a teljesítésigazolást az általunk választott módon!

Feldolgozták: Füsti-Molnár Viktória, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*